Poppy Bunga

Poppy Bunga (lahèr tangghâl 26 Oktober 1991) èngghi panèka palakon sareng moḍèl ḍâri Inḍonèsia.

 Karèr 
Poppy Bunga tamaso' ana' bungso ḍâri Usman Muksin sarenf Susi Hendiyati sè ngawwâlè akarèr è ḍunia hiburân kalabân noro' lomba Cover Girl Aneka 2004. Saamponna èpèlè dhâddhi sala sèttong finalis, Poppy pas ngaollè samacemma tabârân kaangghuy amaèn è Iklan sareng sinètron. Sinetron lu-ghâlluna èngghi panèka ajuḍul Kafir. Asmana Poppy sè katoronan ḍâri Lampung pas kalonta nalèkana amaèn è pan-saponapan sinètron sè tayang è SCTV mènangka dhâddhi palakon pendukung.

È taon 2009, Poppy amè filem sè lu-ghâlluna, èngghi panèka Bidhâddhârè Jakarta. È filem kasebbhut Popy sampè' bângal kaangghuy aparèng onèng nalèkana salèrana adegan èperkosa.

 Kaoḍi'ânna dhibi'èn 
Toman apacaran sareng Dwi Andhika, namong akhèrra temmo ambu. Poppy jhughân ngaghunghè tato è bingkèngna sè kacèr, saterrossa salèrana apacaran polè sareng pacarna sè lambâ', prèsènter Mandala Shoji. Sampè' kaḍuwâna èkabele ampon neng-neng saroma.

Namong hububgan kaḍuwâna temmo ambu. Hubungan kasebbhut ambu è pertengnga'an bulân Jânuwari 2009. Sabâb sobungnga hubungan kaḍuwâna kabhârâ karana Mandala sareng Popy ḍâ-paḍâ selingkuh.

To-poto na sè mesra asareng Edwun Abeng toman bâḍâ è awwâl Junè 2009. Namong, Popy otâbâ Edwin adhâbu manabi kaḍuwâna ta' ngaghunghè hubungan panapa, hubungan kaḍuwâna coma dhâddhi sahabhât. Kaangghuy maèlang kabhâr kasebbhut, Popy akhèrra aparèng onèng manabi salèrana ngaghunghè pacar anyar, Meidian Maladi, orèng sè ghi' bhuru dhâddhi artis è ḍunia hiburân.

Namong toman bâḍâ kabhâr manabi Poppy apacaran sareng Gitaris Band Lokal Tegal èngghi panèka Risky Santoso sahabhât ḍâri Erosa Candra. È tangghâl 17 Nopèmber 2013, Poppy akabin nalèkana omorra ghi' ngoḍâ sareng Nohammad Fattah Riphat, kabinan kaḍuwâna ngangghuy adhât Jhâbâ ètangghâl 21 Ḍèsèmber 2013, manabi salamâdhdhânna ngangghuy adhât Lampung. Kaḍuwâna èparèngè ana' binè' ètangghâl 8 Junè 2014 sè èparèngè asma Khanza Aliyah Riphat.

 Sombher